LidanRubinov/Halacha-QA huggingface dataset:
שאלה: מעשר כספים מירושה של הסבתא: אם אמי קבלה ירושה מהורים שלה והיא היחידה שרשומה על הצוואה והיא רוצה לחלק את כסף בין הנכדים הילדים שלה, שזה משרצתה אמה שהיא תעשה אבל בגלל לחצים מאבי היא לא משחררת עכשיו. הם טוענים שהם שמים אותו בצד אך כרגע נוכל לקבל קצת קצת. והם בעצם רוצים לתת לי כסף מהמעשר של כל הכסף. יש לציין שכרגע אני נזקקת לכסף הזה כי אנחנו לא סוגרים את החודש. אבל סביר להניח שאם הייתי מקבלת את החלק שלי עכשיו כבר לא הייתי נזקקת למעשרים. השאלה היא: א. האם מותר לי לקבל את המעשר כרגע? ב. אם היא תשים לי סכום מסוים בצד ותגיד לי את הסכום, האם עדיין מותר לי לקבל את המעשרות? ג. האם היא בכלל צריכה לעשר מכל הסכום, אם היא מתכננת לחלק הכסף בין הילדים?
תשובה: אם מצבך הכלכלי מצדיק לקבל כספי צדקה, את רשאית לקבל גם כספי מעשר. אולם אם הכסף נמצא בפקדון בלבד אצל אמך הוא לא חייב במעשר.
שאלה: שגיאה בשעת התחלת הצום: אם עשיתי שגיאה בשעת התחלת הצום ושתיתי תה כמה דקות אחרי התחלת הצום?
תשובה: אם כוותך לכמה דקות אחרי הזמן שפורסם בלוחות אך היה זה לפני השקיעה, בדיעבד לא עברת עברה.
שאלה: המתח הבין-דתי המתגבר: לרב זלמן מלמד שליט"א, שנה טובה, אני תלמיד של הרב שרלו בישיבת פתח-תקוה. בימים האחרונים אנו עדים למתח בין-דתי איום המתחזק בארץ. הוצת מסגד בטובא-זנגריא, ומנגד נזרק בקבוק תבערה על בית כנסת ביפו. חוללו קברים בבית עלמין מוסלמי ביפו, ומנגד בישיבת עכו התפללו בחשש שינסו להצית את ישיבתם כפי שעשו לפני מספר שנים, ועוד אירועים על זה הדרך. יתכן מאד שחלק מן האירועים כלל לא בוצעו על ידי אנשים מהציבור שלנו (למשל קשה לי לדמיין אדם דתי מכל סוג שיחלל את יום הכיפורים בהשחתת קברים), אך יתכן שחלק מהאירועים כן בוצעו על ידי אנשים מהציבור שלנו. יותר מזה, ברור הוא שהחשד נופל על הציבור שלנו. הן בעיני קהילות ערביות בארץ, אך יותר מכך בעיני הציבור הכללי בארץ. בעיני ציבור גדול בארץ לא נשאר זכר לדברי הרמב"ם ש גדול ה שלא נתנה התורה אלא לעשות בעולם. הציבור שלנו נתפס כציבור אלים, המנצל את הדת לפגיעה בזולת. שאלתי היא, כיצד לא שומעים את קולו של הרב? מו"ר הרב שרלו משמיע בקול, לציבור, שאין זו דרכנו. בין אם אכן אנשים מהציבור שלנו הם אלה העושים את הפשעים הללו, ובין אם לאו, הוא מבהיר שלא זו דרכה של תורה. אך ידוע שבקרב החוגים שיתכן שמהם עלולים להיות שותפים למעשים המכונים תג מחיר אין לו כל השפעה. כך גם בעיני הציבור הכללי, נראה כבר שיש שתי תורות בישראל, שכן רבנים מזרם אחד מגנים, ואילו רבנים מזרם אחר שותקים, וממילא נראה בעיני הציבור הכללי שיתכן שיש אצלנו תורה שהיא תורה של אכזריות ח"ו. הרבנים שיתכן שיש להם השפעה, וגם אם לא, הציבור הכללי בארץ מחכה לשמוע אותם מבהירים שזו אינה דרכה של תורה, אינם נשמעים. להיכן נעלם הכלל ש שתיקה כהודאה? אני מניח שהרב איננו סובר שכל יחיד באומה רשאי לנקום את נקמת האומה באופן פרטי? גם אם הרב סובר שעל המדינה לנקום את הפגיעה ביהודים ביד קשה, הרי זה מוטל על הכלל ולא כל יחיד יחליט איפה, מתי ונגד מי יש לנקום?! יותר מכל אני חושש מחילול השם שנגרם פה. יש חשד כבד על הציבור הדתי בארץ, וחלק מרבותינו, שיודעים לגנות בריש גלי כאשר הם רואים בכך צורך שותקים עכשיו, ונראה שחילול השם מתעצם בזה. בבקשת מחילה על אורך הדברים, אסכם את שאלתי: א. האם הרב איננו מגנה את האירועים (על אותו צד שיתכן שיד מישהו בציבור שלנו אכן בדבר), כי הוא סובר שכל יחיד רשאי לנקום, ואין מה לגנות? ב. אם לא, מדוע הרב איננו מגנה את האירועים כדי למעט בחילול השם שנגרם, כאשר הציבור בארץ חושב שהתורה מורה לכל יהודי לנהוג באלימות כלפי שכניו בצורה פרטית? אני מתנצל שוב על אורך הדברים, ומקווה לתשובת הרב במהרה שתוציא אותי ממבוכתי. בברכת שנה טובה לרב וכל עם ישראל.
תשובה: אין דרכי לעסוק בגינויים על מעשים לא ראויים שנעשים על ידי אנשי צבור או רבנים או נערים. לדעתי הגינויים יותר מזיקים מאשר מועילים. צריך להרבות באחדות בישראל ובמיוחד בתוך הצבור הדתי ולראות כל אחד את מעלות חברו.
שאלה: בקשת סליחה שלא אבוא לחתונה: חברי מתחתן לאחר יום הכיפורים,בקשתי ממנו סליחה (שלא אצליח להגיע אל חתונתו) לפני יום הכיפורים, האם יום כיפור הזה מכפר לי או שרק יום כיפור הבא? האם בכלל אפשר לבקש ממנו סליחה על אירוע שעוד לא קרה? השאלה נשאלה בהמשך לשאלה "לבקש סליחה על משהו שעוד לא קרה"
תשובה: סליחה לא שייך לבקש על אירוע שעוד לא היה. אולם אינך צריך לבקש סליחה על כך שלא תבוא לאירוע. אינך חייב לבוא לחתונה וממילא אינך פוגע בו שאינך מגיע. אם הוא נפגע מזה ראוי לבקש ממנו סליחה אולם מאחר ולא התכוונת לפגוע אינך חייב לבקש סליחה. טוב עשית שהתנצלת שלא תבוא ויש בכך התנהגות יפה בכדי שלא יצטער בחתונה שלא יראה אותך.
שאלה: "שהחיינו" על סוכות בחו"ל: אהיה בחו"ל בתחילת חג סוכות, ובמהלך החג אחזור לארץ. הבנתי שבחוץ לארץ המצוות הן בחינת "הציבי לך ציונים" וקיום המצווה המלא מתקיים רק בארץ ישראל. לכן אני מתכוון להקפיד לשבת בסוכה גם כשאחזור לארץ. אבל האם יש צורך לברך "שהחיינו" מחדש על ישיבה זו או שמא באמת תחשב לי הישיבה בחו"ל?
תשובה: מבחינה הלכתית חיוב המצוות בחו"ל הוא כמו בארץ. "הציבי לך ציונים" אינו הלכה אלא רעיון.
שאלה: תהילים להצלחה במבחן תאוריה: אני מנסה לעבור מבחן תאוריה ונכשלת, האם יש פרק תהילים תפילה שאפשר להתפלל ובעזרת זה להצליח?
תשובה: פרקים כ', כא וכג.
שאלה: חילול ה  בענייני ממונות: הרב. ברשותי ארגז פלסטיק של ירקות, כזה שהמכולות מקבלים בו את הירקות מהספקים, שקיבלתי את רשות המפעל להשתמש בו. ברצוני לחבר אותו לאופניים שלי, אך אני מסתפק, האם כיון שהרבה אנשים משתמשים בארגזים כאלו, בלי לקבל רשות, יהיה בזה חילול ה, שיראו אותי משתמש גם כן בארגז כזה? או אולי, כיון שאנשים אמנם משתמשים בזה, אך לא ממש מרגישים שהם גוזלים, אין בדבר חילול ה?
תשובה: בכל ספק של חלול ד' צריך להחמיר
שאלה: אכלתי ביום כיפור: הרב, אני בת 25, אני לא יכולה להגדיר את עצמי כדתיה, כי אני לא שומרת שבת, אבל אני מקפידה על כשרות, מאמינה שה משגיח עלי, אפילו מתפללת מידי פעם, וכמובן צמה ביום כיפור. אני ממש לא יודעת מה קרה לי השנה,אני גרה לבד, התחלתי לצום בזמן, ובבוקר קמתי והתחלתי להתפלל לבד בבית, ופתאום תוך כדי התפילה התחילו לרוץ לי בתוך הראש המון שאלות "למה בכלל אני צמה?" "ומה עשיתי רע?" "ולמי עשיתי רע?", חלק מתוך המילים בתפילה בוידוי שלא הבנתי למה אני אומרת אותם, כי לא עשיתי את כל הדברים האלו "בגדתי, גזלתי" וכו וחלק בגלל שאני לא התכוונתי לשנות אותם כמו שמירת שבת ותפילות וצניעות (למרות שאני חושבת שלרוב אני צנועה אבל לא הולכת כמו דתיה עם בגדים ארוכים) וזו נראתה לי צביעות לומר את זה ביום כיפור, וה"שד" הזה לא עזב אותי עד ששברתי את הצום. בכלל לא הייתי רעבה או צמאה, זה היה ממש סתם! עכשיו אני כל כך מצטערת על כך, ואני ממש לא יודעת מה לעשות, ואם יש משהו שאני בכלל יכולה לעשות שיכפר על זה? אני יודעת שאם לא הייתי לבד לא הייתי נופלת בזה, ועוד הציעו לי להתארח במקום עם תפילות והכל. אני כ"כ כועסת על עצמי!!!!! אני ממש צריכה שתעזרו לי כי אני חסרת אונים השאלה נשאלה בהמשך לשאלה "אכלתי ביום הכיפורים"
תשובה: חבל שלא צמת. אך דלתי תשובה גם כעת פתוחות ובמיוחד עד הושענא רבה היום השביעי של סוכות. לכל שאלותיך יש תשובות אך את צריכה לצאת מהבדידות. ולהכיר יותר מקרוב את התפילות. ותראי כשתביני אותם מאד תתחברי אליהן.
שאלה: שביעי של פסח ביום שישי - מימונה בשבת?: שמתי לב שהשנה מוצאי פסח יוצא בליל שבת. לא זכור לי שזה קרה בשנים האחרונות (אני בן 35) מה עושים? (אם זה משנה, אני ספרדי) ממשיכים לאכול כשר בכלים כשרים? כי לא נראה לי שמותר להחליף את הכלים לפני צאת הפסח, ואחרי כניסת שבת בטח כבר אסור. אם חייבים להמשיך לאכול כשר, האם זה לא מתנגש עם האיסור להוסיף על המצוות, ובעצם לשמור פסח 8 ימים? האם זה אומר שכל חגיגות המימונה, למי שנוהג, למוצאי שבת?
תשובה: יום טוב ראשון של פסח חל לעיתים בשבת.  תשנ"ה תשנ"ח ובשנים הבאות כמעט ברצף: תשע"ה תשע"ו תשע"ח תשע"ט ועוד. הדבר הטוב ביותר הוא להמשיך לאכול כשר בכלי פסח ואת כל ההחלפה של הכלים וחגיגות המימונה לדחות למוצאי שבת. כך גם נרויח פחות חילול שבת.
שאלה: כיסוי רוב הראש: למדתי עם מדריכת הכלות שלי שניתן לכסות את רוב הראש, ולא משנה כמה שיער נמצא בחוץ. גם ראיתי באחת התשובות שלך בעניין כיסוי ראש שיש מקלים לכסות את רוב הראש. רציתי לדעת מה המקור לזה? וחג שמח!
תשובה: לא אמרתי זאת מעולם ראי מה שכתבתי בגליון ר"ה של בשבע
שאלה: ברכת המזון בסוכה: בילקוט יוסף קיצור שולחן ערוך חלק ב עמוד רעד הלכה יט כתב שאם שכחל יעלה ויבוא בלילה הראשון של חג הסוכות אחר שחתם בונה ירושליים יאמר ברכת "אשר נתן" ואם החג לא חל בשבת? אומרים ברכת אשר נתן בהזכתרת המועד בלבד קרי בלי לומר שבתות למנוחה וכו?
תשובה: כשהחג חל ביום חול לא מזכירים שבת זו (וגם לא מזכירים 'רצה')
שאלה: יום כיפורים - תפילת נעילה: אשמח לקבל תשובות לשאלות הנ"ל בהקשר לתפילת הנעילה ביום הכיפורים. 1 - מה המשמעות של תקיעה בשופר בתפילת נעילה? למה תקעו פעמיים בשופר? מה כל תקיעה מסמלת? 2 - מה המשמעות של כיסוי הראש בטלית? מה זה מסמל ולמה עושים את זה? מראש
תשובה: א. תקיעת השופר בסוף יום הכיפורים מסמלת את סילוק השכינה ששרתה עלינו באופן מיוחד ביום הקדוש. ב. כיסוי הראש בטלית מורה על יראת שמים ועל התכנסות האדם עם עצמו וכוונותיו בתפילה ללא פניות ומחשבות זרות. המנהג המקובל הוא שאדם שאינו נשוי אינו מכסה ראשו.
שאלה: למלא דרישות מעביד לא הגיוניות: אני עובדת במוקד מידע, עלינו לענות לשיחות רבות ולתת מענה לפונים. האחראית שלי לא כ"כ מעורה במה שקורה במוקד, בתפקידה היא בדרגה בכירה מאוד כך שלמעשה היא מפקחת על המוקד בצורה מאוד שטחית מלמעלה. לפני מס חודשים נתבקשנו על ידה, להוציא פלט של שיחות שננטשו (כלומר אנשים שהתקשרו למוקד אך לא הצליחו להשיג אותנו- ניתקו בטרם ענינו). בתור עובדי המוקד התמרמנו מאוד מכיוון שמי שלא עובד במוקד לא מבין את המורכבות של העבודה פה, ובנוסף לאחר כמה נסיונות גילינו שהחזרה לשיחות איננה אפקטיבית, והפונים הצליחו להשיג אותנו ממספרים אחרים או שבכל מקרה איננו יכולים לתת להם מענה. כל פניותינו אל האחראית לא הועילו, מכיוון שהיא עדיין חושבת שזה חשוב, והכרחי. רצינו לדעת האם אנחנו יכולים לא לחזור לשיחות ננטשות על דעת עצמינו או שעלינו להקשיב בכל מקרה לאחראית? יש לציין שאנחנו עובדים בגוף ציבורי.
תשובה: עלייך להקשיב לאחראית, מכיון שהיא המוסמכת כרגע מטעם המעסיק, ועל דעת כן את מועסקת ומקבלת משכורת. הדבר היחיד שניתן לעשות הוא לפנות לגורם העומד מעל האחראית ולהסביר לו את הבעיה לפרטיה, ואף לבקש שיחליפו את האחראית. ניתן לעשות זאת אף בעילום שם וכדומה, אך בכל מקרה אסור לך לא לקיים את ההוראות על דעת עצמך. הרב ניר אביב
שאלה: לקבל צדקה מעבריין: לכבוד הרב!! 1.מה צריך לעשות עם כסף שניתן לצדקה מאת אדם עבריין (שכנראה את הכסף הזה השיג בדרכים לא ישרות), האם מותר להשתמש בו? 2. האם לספרדים מותר לתופף ולרקוד בשבת? (כמובן בשביל הקדושה שבדבר) אם אפשר מקור בהלכה לכל דבר!!
תשובה: א. אם הוא מוחזק שכל הכסף שלו גנוב, זה בעיה. אם זה ספק, שיש לו גם כסף נקי, זה ר. ב. הערוך השולחן בסימן שלט, ט כותב שהגזרה הזאת שייכת רק בתקופת ח, שאז היו מקצבים מיוחדים, היום אין בזה בעיה.
שאלה: דופן שלישית בסוכה: לרב יש לי סוכה העשויה כמבוי, את הדופן השלישית חזקתי בחוטי מתכת דקים כל 23 ס"מ. רציתי להחמיר ודופן רביעית הנחתי פלטת עץ צמוד לדופן הרביעית מחוץ לסוכה והצמדתי אותה ע"י מסגרת הסוכה לקיר, הדופן לא מקובעת לקיר ולא לסוכה אבל היא לא נעה ברוח מצויה וגם המרחק המקס שהיא "מתנדנדנת" הוא הרבה פחות מטפח. האם אפשר לסמוך על דופן זו לכתחילה.
תשובה: אם הדופן הרביעת ממוקמת במקום הראוי כלומר, סמוכה תוך ג' טפחים לאחת הדפנות האחרות ואינה רחוקה מהסכך היא כשרה
שאלה: כשרות סוכה: הסוכה שבנינו עשוייה מבמבוקים,וכדי שתעמוד בלי חשש שתיפול יש לייצב אותה. האם מותר מבחינת הכשר לייצב אותה עם כיסאות? אם לא, אפשר עם חוטים שייקשרו לגדר?
תשובה: את הדפנות אפשר לייצב בכל חומר שהוא את הסכך אין לייצב אלא בחמר כשר לסכך
שאלה: מה יותר חשוב: כיפור או שבת?: מה יותר חשוב: כיפור או שבת? תמיד הייתי בטוח שכיפור יותר חשוב אך אומרים לי שהעונש של שבת יותר חמור וגם שבת יותר קדושה. אז מה יותר חשוב?
תשובה: : מבחינת המצוות שיש ביום עצמו, רואים שיש יותר מצוות ביום הכיפורים מאשר ביום השבת. אולם מבחינת העונש על מי שמחלל שבת רואים שמחלל שבת חמור יותר ממחלל יום כיפור. נראה אם כן ששבת היא ביטוי יותר בסיסי לאמונה שלנו. השבת היא יום שנועד להגביר את האמונה בקב"ה. לכן מי שמחלל את השבת פוגע באמונה הבסיסית שלנו בבורא עולם. אולם מבחינת ההזדמנות לרומם את עצמנו ולזכות ולהשיג מעלה רוחנית בעולם הזה, יש ביום הכיפורים כוח מיוחד שאין בשבת. לכן יש בו מצוות מיוחדות וריכוז מיוחד של עבודה רוחנית שאינה מצויה בשבת. שבת, יומו של הקב"ה, ויום הכיפורים זו המתנה של הקב"ה אלינו כדי שאנו נתכפר. אם כן בחיבור המופלא שיש בין הקב"ה לעם ישראל, הקב"ה יגיד שיום הכיפורים יותר חשוב ואנו נגיד ששבת יותר חשובה.
שאלה: וזאת הברכה 2 מקרא ואחד תרגום: מתי קוראים פרשת "וזאת הברכה" "2 מקרא ואחד תרגום"? ראיתי ושמעתי כמה גרסאות לעניין.
תשובה: במשך כל חג הסוכות יש עושים זאת בליל הושענא רבה
שאלה: אורח שנוסע בחג: הזמנתי את הורי לחג סוכות. הבעיה היא שאחי הצעיר נוסע בחג ומסרב ללון אצלי בחג. הורי אינם רוצים לעוזבו בחג ואם הוא לא יבוא גם הם לא יבואו(וכך גם באף חג). האם מותר לי להזמינו אלינו לחג על אף שאני יודעת שייסע בחזרה לביתו. אני מאוד רוצה שהוריי יבואו לחג אצלי.
תשובה: ניתן להזמינו להתארח לכל משך החג אם אכן יש לכם מקום לארחו לכל החג ויש סיכוי שע"י קירובו הוא יכבד את החג ואתכם אם הוא יעזוב חלילה באמצע החג לא הכשלתם אותו
שאלה: הדלקת נרות בגיל צעיר: אני ואחיותי התחלנו להדליק נרות שבת ( נר אחד לכל אחת) בערך מגיל 5. זה לא היה מנהג במשפחה, פשוט רצינו להדליק. (יש לציין שאנחנו עדיין לא עברנו את גיל 15.) מה לעשות? להמשיך להדליק? להדליק בלי ברכה? אשמח לתשובה, רבה מראש!!
תשובה: אם אתן לא רוצות להמשיך- מתחת לגיל בת מצווה אפשר להפסיק גם בלי התרת נדרים. אם אתן רוצות להדליק- תדליקו בלי ברכה אם כבר האמא או מישהי אחרת מדליקה.
שאלה: מעמיד לסכך: קרשים ששימשו בשנים קודמות לחיזוק הדפנות של הסוכה-ויש בהם חורים קבועים להברגות. האם הם מקבלי טומאה? האם ניתן לסכך בהם?
תשובה: קרש לא מקבל טומאה, ואפשר להשתמש בו כסכך.
שאלה: סיכוך בענפי דקל עגולים: האם ישנה בעיה לסכך בענפי דקל עגולים גדולים, כאשר כל ה"מניפה" מחוברת ויוצרת מעין תקרה.
תשובה: אני לא חושב שיש בזה בעיה.
שאלה: להקנות 4 המינים לאישה: הרב ידוע ביום א של חג סוכות צריך לטול 4 המינים של האדם ולא שאול? יש מנהג אפילו של נשים ספרדיות (ברכי יוסף) שמברכות על 4 המינים. כיצד אפשר שהבעל יקנה לאשתו את 4 המינים? הרי מה שקנתה אשתו קנה בעלה? אולי בכלל לא צריך להקנות לה כיון שאדם הקונה לעצמו זה כולל את אשתו (וזה הרבה יותר משותפים ואז אולי לא צריך להקנות את חלקו כמו בשותפים)? אשמח עם הרב יביא מקורות
תשובה: : הדבר מבואר בספר ביכורי יעקב ס' תרנ"ז סק"ה שכתב שהבעל יקנה לאישה את הלולב. הדין הוא שרק אם אחר נותן לאישה מתנה אומרים מה שקנתה אישה קנה בעלה. אולם הבעל יכול לתת לאישתו מתנה והאישה זוכה במתנה שבאה מצד הבעל. לכן כתב שהאיש צריכה ליטול דווקא ממתנה נתן לה בעלה. אולם שם הוסיף שאם אחר מתנה ואומר לאישה שהוא מקנה לה ע"מ שאין לבעל רשות בלולב מועיל גם כשאחר מקנה דאז הבעל לא קנה ממה שנתנו לה מתנה.
שאלה: הרב הצבאי - מרא דאתרא?: ראיתי שהרב כתב שלרבנות הצבאית יש דין מרא דאתרא בצה"ל. א. האם אין יסוד דין מרא דאתרא (כמו שהבנתי מעמוד הימיני סי ו), מקבלת הציבור, מה שלכאורה לא נוגע לכאורה לרב הצבאי, שנבחר על ידי שר הביטחון (שגם הוא עצמו לא קיבל על עצמו את פסקיו, וכנראה גם לא את פסקי השו"ע והתלמוד)? ב. האם פסקיו של הרב הצבאי בעניינים בהם יש אינטרס ברור לראשי הצבא ולכן יכולה להיות להם השפעה המשך תפקידו, אינו דומה לאמור ביבמות ע"ז. "והאמר רבי אבא אמר רב כל תלמיד חכם שמורה הלכה ובא אם קודם מעשה אמרה שומעין לו ואם לאו אין שומעין לו"? ג. האם הרב שפירא זצ"ל שהתנגד בחריפות לפסקו של הרב הצבאי בהתנתקות לגבי סירוב פקודה, חולק על מעמדו של הרב הצבאי כמרא דאתרא?
תשובה: הצבא מחויב בפקודה לשמירת מצוות, כגון כשרות שבת וכדו' במסגרת הצבאית והוא שמינה את הרב הצבאי הראשי לאחראי על יישום הפקודה. נושא ההתנתקות אינו חלק מאותה פקודה. הדבר הונחת על הצבא ואכן הייתה ביקורת קשה על הנחתה זו אולם השאלה אינה מה מעמדו של הרב הצבאי, אלא מעמדה של התורה בכלל בצבא. אם לכל חייל יש רב משלו נוצרת אנדרלמוסיה. והצבא לא יכול לתפקד במצב כזה.
שאלה: צריך לחזור בתשובה על ניתוק קשר?: שלו וברכה, זכיתי להיות בקשר עם בחורה מבוגרת רווקה קשת יום, שנראה לי שיש לה איזה תסביך (לא זוכרת איך קוראים לו בשפה מקצועית) שהיא מאשימה את כל העולם בצרות שלה. גם אותי היא היתה מאשימה (באמת על לא עוול בכפי) על כל מיני דברים ובכל זאת המשכתי להיות איתה בקשר, לבוא לבקר אותה, לחזק אותה ולעודד אותה כמה שיכולתי. כל זאת, במשך שנים, למרות שזה היה קשה לי נפשית. באיזה שהוא שלב עברנו דירה אבל המשכתי להיות איתה בקשר טלפוני וכן כשהיינו מגיעים לעיר שבה היינו גרים, הייתי באה לבקר אותה. ב"ה נפקדתי אחרי שנים לא מעטות של נישואין. כשכבר לא יכולתי להסתיר זאת והייתי אמורה לבוא לבקרה, אמרתי לה שאני בהריון. היא התפרצה עליי ואמרה לי שבזכות זה שאני מכירה אותה נפקדתי, והמון אנשים קיבלו ישועות בגלל ולא דואגים לה לשידוך. וכך גם אני, בזכותה נפקדתי אבל אני לא דואגת לה לשידוך (האמת היא שממש לא היה לי שום רעיון למישהו שיכול להתאים לה בגלל המצב המיוחד שלה.). מאוד נפגעתי ממנה ונעצבתי אל לבי על דבריה. מאז לא התקשרתי אליה. פחדתי שהיא שוב תתפרץ עלי והאמת היא שכבר לא היה לי כוח לקשר איתה. אחרי כשנה וחצי ליבי נקף אותי והתקשרתי אליה. התנצלתי שלא הייתי בקשר ואמרתי לה איזה תירוץ שניסיתי להתקשר כמה פעמים אך לא הצלחתי להשיגה (מה שלא היה נכון, אך שיניתי מפני ה כדי להמעיט את הפגיעה). היא בקושי ענתה לי והשיחה הסתיימה הרבה יותר מהר ממה שחשבתי (פשוט כי היא לא ממש דיברה ולא נענתה לנסיונות פיתוח השיחה שלי). מאז עברו כמעט ארבע שנים ומדי פעם אני מהרהרת האם התנהגתי ר? האם אני צריכה לחזור בתשובה על ניתוק הקשר? (אציין עוד שמבחינתי באמת שכבר אין לי כח להיות איתה בקשר).
תשובה: את לא צריכה להיות איתה בקשר. יפה מצידך שבעבר השתדלת לסייע לה. אך מעתה ופי מה שאת מתארת עדיף לא לשמור על קשר.
שאלה: שאלה בנושא גבינה בקיבת בהמה טמאה: אני לומד עכשיו את הלכות דבר המעמיד. תוך כדי הלמוד התעוררה לי שאלה. גמל שותה חלב כשר, מעכל את החלב בתוך גופו, ומוסיף לחלב חומצות ואנזימים מתוך גופו שהופכים את החלב לגבינה. לא נראה לי (אך אינני בטוח) שהחומצות והאנזימים יכולים להחשב כפרש בעלמא כי הם חיוניים לקיומו של הגמל. אח"כ הגמל מעלה גרה ופולט את הגבינה. האם גבינה כזו כשרה לאכילה?
תשובה: וברכת ד' עיין פ"ת סי' פא ס"ק טו בשם תפל"מ שאסר חלב בהמה טמאה שינקה מטהורה. וכן כתב הכף החיים ס"ק מד, והוסיף שאין לשנות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בעל תוקע שאסור לו לתקוע בשופר: אדם שהרופא שלו אסר עליו לתקוע בשופר עקב מצבו הרפואי ואותו אדם לא שמע בקול הרופא ותקע בשופר א. האם יצא ידי חובת תקיעת השופר? ב. האם שאר האנשים יצאו ידי חובת שמיעת תקיעת השופר?
תשובה: א. כן. ב. כן.
שאלה: בשר וחלב- מקרוגל: לכבוד הרב חממתי במקרוגל בשרי (לא נקי לגמרי) בורקס חלבי בתוך 2 שקיות והם נפתחו באמצע החימום, האם הם מותרים באכילה?
תשובה: אם נפלה עליהם זיעה מתקרת המיקרו-גל ובאותו יום בושל תבשיל בשרי הם נאסרו
שאלה: הפסקה בתפילה לנשים: אני עובדת ואיני מוצאת תמיד זמן להתפלל לפני העבודה. באמצע העבודה יש לי לפעמים דקות ריקות שבהן אני יכולה להתפלל. שאלתי: האם אני יכולה להתפלל בחלקים, לדוגמא: לומר ברוך שאמר ואח"כ לחזור לעבודה ואח"כ לומר ישתבח ויוצר אור וכדו, האם מותר להפסיק בין הקטעים? ומה עדיף? קודם להתפלל שמונה עשרה ואח"כ להשלים את השאר או קודם להתפלל בחלקים ובסוף להגיע לשמונה עשרה?
תשובה: עדיף להתפלל ברצף רק את המינימום הנדרש מאשה להתפלל כלומר: ברכות השחר ושמונה עשרה בלבד. אם יש זמן נוסף אפשר להוסיף פסוק ראשון של קריאת שמע וברוך שם כבוד מלכותו לעולם ועד. אם יש עוד זמן יש להוסיף את כל פרשות קריאת שמע ואמת ויציב עד שמונה עשרה. ורק בזמן נוסף ברוך שאמר אשרי ישתבח. אם גם למינימום אין זמן אפשר לומר ברכות השחר במשך היום (ולא בלילה) ולהתפלל מנחה. כדאי לבדוק אפשרות להתפלל בדרך (אם אינך נוהגת) או לדבר עם המעסיק ולמצוא הפסקה של 10 דקות הנצרכות לתפילה של ברכות השחר פסוקים ראשונים של קריאת שמע ושמונה עשרה. בהצלחה
שאלה: שטיפת ידיים בסבון ביום כיפור: האם מותר לשטוף ידיים בסבון ביוה"כ? השאלה אם זה מוגדר כסיכה. ראיתי במקראי קדש של הרב הררי בשם הרב נבנצל שהביא סברא שאין זו סיכה כי מזיק לעור וגם לא נמרח כשמן, אבל הרב נבנצל שלא הכריע. מה הדין?
תשובה: לדעת האשכנזים סבון מוצק אסור בשבת וביוהכ"פ אם מדובר בסבון נוזלי אם יש לכלוך שאינו יורד אלא בסבון כשם שרחצה באותו מקום מותרת כך גם סבון אם אין צורך בסבון להורדת הלכלון הוא אוסור
שאלה: אזכרה באיסרו חג וביום שישי: אבי נפטר באיסרו חג של סוכות, כל השנה עולה מחדש השאלה האם עורכים אזכרה ביום זה? השנה התאריך יוצא גם יום שישי. האם יש בעיה לעלות להר המנוחות ביום שישי ולערוך את האזכרה?
תשובה: רצוי לדחות את האזכרה ולא לעשות באיסרו חג בפרט כשהוא בערב שבת. אך באותו יום כמובן יש לומר קדיש וללמוד תורה לזכרו.
שאלה: שליחת הזמנות בחול המועד: בע"ה לכבוד הרב! האם מותר לשלוח הזמנות חתונה דרך הדואר, בחול המועד? דהיינו-לשלשל אותן לתיבה, מתוך הנחה שהדואר ישלח אותן לנמען בתוך החג? (כאשר הכתובת כבר כתובה על המעטפות והבולים מודבקים מערב החג) הדבר חשוב לי, כיוון ששליחה לאחר החג היא קרובה מדי לתאריך החתונה.
תשובה: מותר
שאלה: עבודה למי שתורתו אומנותו: אני בחור ישיבה שחותם על תורתו אומנותו. בטופס שעליו אני חותם רשום שאני מתחייב שלא לעבוד תמורת שום שכר. האם זה מחייב אותי? כגע אין לי שום הכנסה וזה מאד מגביל אותי וביחוד בקניית ספרי לימוד (אני לא לוקח כסף מההורים). ידוע לי שהרבה אומרים שאם העבודה לא נעשית ע"י תלוש משכורת אין בזה בעיה אבל בטופס לא מוזכר דבר זה.
תשובה: מכיוון שחתמת ואתה רוצה להיות אדם ישר, הטופס מחייב אותך. צריך לבדוק למה הם התכוונו, יכול להיות שהכוונה היא שלא תהיה לך עבודה קבועה אבל מידי פעם זה ר. כדאי לברר בלשכת גיוס או אצל מישהו שמתמצא בפרטי החוק הזה.
שאלה: הזמנת אורח לסוכה: האם ניתן וצריך או לחילופין האם אפשר להזמין לסוכתי את גיסי וגיסתי לארוחת החג בסוכה. גיסתי כרגע אבלה עוד לא תמו 30 ימי אבלות על אחיה?
תשובה: זו לא סעודת מרעים שאסורה לאבל
שאלה: קורת בטון רחבה באמצע תקרת הסוכה:, יש לי מרפסת עם 3 דפנות תקינות, בדופן הרביעית יש דלת כניסה מהבית. באמצע המרפסת קיימת קורת בטון רחבה שרוחבה מעל חצי מטר לרוחב כל המרפסת. שאר המרפסת מסוככת. האם ניתן לראות את המקרה כשני סוכות נפרדות כשרות? מכיוון שלכל אחת לפחות 3 דפנות וכל אחת מעל שעור סוכה (7 טפחים).
תשובה: צודק. יש כאן שתי סוכות נפרדות
שאלה: יחס הארץ למי שטס לחו"ל: אם בן אדם טס כל חודש חודשיים או שלושה חודשים לחו"ל, האם זה נחשב שהארץ מקיאה אותו כמו שרשום בתורה?
תשובה: אם נסיעותיו לשם ארץ ישראל, הם מצווה. אם לצורך פרנסה, זו גם מצווה. ואם זה מפני שלא איכפת להיות דווקא בארץ באותם הימים שהוא מוותר על השהות בקדושת הארץ, אולי זה הדדי שהארץ מוותרת עליו.
שאלה: חגים וזמנים: לפי השו"ת שאני רואה לפי הדין מותר לי לעבוד בחול המועד(סוכם עם המעסיק על משמרת אחת לכל אורך החג 8 שעות). מה דין הכסף שארוויח באותו היום?
תשובה: מותר לך לקבל משכורת
שאלה: זכויות יוצרים בעידן האינטרנט: נהניתי מהשיעור על זכויות יוצרים בעידן האינטרנט. ורציתי לשאול על השיעור. הבנתי שהרב אמר שמי שקנה מערכת מתקדמת יותר והיא התגלתה כבעלת תקלות, מותר להוריד לצרוב מערכת קודמת. וקצת קשה לי להבין את זה,זה שיש תקלות מתיר להוריד מערכת קודמת? כפי שהרב אמר על מי שטוען שהמחירים גבוהים ולכן לא משלם בכלל-טענתו אינה טענה -שלא יקנה ולא ישתמש אותו דבר כאן. ואם נאמר שכאן מדובר שבשעת הממכר חשבנו שהמערכת תקינה ולאחר זמן התגלתה הבעיה! נראה לי שדבר זה צריך ללבן עם הבעלים ולהגיע להסכמה ולא לעשות איש הישר בעיניו. ואם נאמר שדבר זה בלתי אפשרי -ללבן הדבר עם הבעלים או שהם לא מסכימים לפצות בצורה אמיתית. האם מותר לעשות מעשה בלי ידיעתם או הסכמתם?
תשובה: אני שמח לדעת שהשיעור מוסיף ומועיל. מכיון שאין אתה הראשון ששואל את השאלה הזו, כנראה שדברי בשיעור לא היו מבוררים מספיק, אך עיין בספרי "ביכורי אביב" במאמר המיוחד לנושא "זכויות יוצרים בעידן האינטרנט" שעליו בנוי השיעור, שם בהערה 86 הסברתי את הדברים ביתר פירוט. אתה צודק לחלוטין בכך שבדרך כלל צריך את הסכמת המוכר להחליף את המוצר וחס ו שכל אחד יעשה את הישר בעיניו, אך לעניות דעתי במקרה שלנו אין צורך בכך, וכפי שאבאר. כאשר לקוח רוכש את תוכנת ווינדוס כדי שתפעיל לו את המחשב ובפועל היה ליקוי בתוכנה ולא פעלה כראוי, הלכתית המצב מוגדר "מקח טעות", כלומר המכירה מבוטלת. הסיבה לדבר היא שכל הקניין מצד הלקוח היה על דעת זה שהמוצר תקין, ואם המוצר אינו תקין הרי שלא התכוון לקנות את המוצר, ולכן המכירה מבוטלת ועל המוכר להשיב לו את כספו. מקרה דומה קרה לחברת מיקרוסופט עם תוכנת ויסטה, שהייתה אמורה להיות מתקדמת יותר ולהחליף את הגירסה הקודמת, אך בפועל נמצאו בה ליקויים רבים. במקרה זה לפי הדין ישנו מקח טעות והמכירה מתבטלת, אך למעשה חברת מיקרוסופט לא מוכנה להחזיר את הכסף. לכן הלקוח יכול לעשות סוג של גביית חוב על ידי שיקח לעצמו תוכנה אחרת בגירסה ישנה יותר על מנת שתפעיל לו את המחשב. אמנם להעתיק בצורה חינמית תוכנה מתקדמת יותר כגון ווידוס 7 אין היתר כי בה יש פונקציות אחרות ומתקדמות יותר ממה שרכש. מכל מקום תוכנה זהה או ישנה יותר מותר, ןגם קרוב לוודאי שחברת מיקרוסופט אינה רוצה לשלם בחזרה ומעדיפה שיעשה כן ויש כאן מחילה מצד החברה. מאותה סיבה, מי שרכש תוכנה שאמורה לעבוד אך יש בה תקלה מותר לו לעדכן אותה כדי שתעבוד כמו שצריך, כי אחרת יש כאן מקח טעות, ושוב נכונים הדברים שכתבנו. אמנם תמיד אם על ידי העדכון נוספו לו פונקציות חדשות שלא היו כלולים במחיר ששילם, עליו לשלם את ההפרש. חג שמח, הרב ניר אביב
שאלה: שמות זהים לחותנת ולכלה: שם אימי ע"ה לאה.האם ניתן להנשא לאישה ששמה רק לאה?האם לא תהיה זו פגיעה באימי שלא אוכל לתת שם אחריה?אימי הקפידה בחייה שלא להפגש עם בחורה שאפילו אחד משמותיה הוא לאה.
תשובה: אם המועמדת היא בעלת מדות, יר"ש ותבנה בית של תורה אמך בשמים לא תתנגד לכל היותר אפשר לשנות שם
שאלה: "סיום סדר משנה בקריאה" : אם את רוב רובו של הסדר הבנתי אבל חלק לא, לעשות סיום? השאלה נשאלה בהמשך לשאלה "סיום סדר משנה בקריאה"
תשובה: תעשה סיום, כי מספיק להבין את רוב הלימוד.
שאלה: להתארח בחג בבית משפחה חילונית: ברוך ה אנו זוג נשוי 2 חוזרים בתשובה. לצערנו משפחותינו לא שומרים תורה ומצוות וכתוצאה מכך יוצא שבשבתות וחגים אנו לא מתראים כלל. המורכבות הזו קשה כמובן לכולנו. לקראת חג הסוכות אחד הדודים הציע שנתארח אצלם (כל המשפחה המורחבת). הם יבנו סוכה כשרה וישתדלו שלפחות חלק מהאוכל יהיה כשר מהדרין. (אוכל מוכן). בביתם אין שום הפרדה בין בשר לחלב. השאלה שלנו היא :אם אנו נקח איתנו את האוכל שהכנו ובשולחן כמובן נפריד אותו משאר המאכלים זה ר? האם זה לא עלול לפגוע במארחים? אנו מאוד רוצים לנסות ולקרב את המשפחה. ואיך אפשר להסביר לילדה בת 3 שאסור לה לאכול מהאוכל שלהם. האם שווה לקחת את הסיכון הזה ולהתארח או שעדיף להשאר בביתנו לבד? אנו לא מוכנים להתפשר על הכשרות מפני שאין שם אפילו כשרות בסיסית ונמאס לנו לרחם על כולם ולהתפשר. אנחנו עם האמת והאמת היא קיצונית. המשפחה ממש לוחצת ואנחנו לא יודעים מה ישמח את הקב"ה. נשמח מאוד לתשובה ועצה. חג שמח ובשורות טובות!
תשובה: אם הובטח לכם אוכל מוכן וכשר ובכלים חד פעמיים, מותר לכם להשתתף. אולם לא דברתם על האוירה כיצד להבטיח אוירת חג ראויה?
שאלה: קריאת שמע שעל המיטה: האם אומרים קריאת שמע במשך כל הלילה? גם אם הולכים לישון ב-3 או 4 לפנות בוקר? השאלה נשאלה בהמשך לשאלה "דיני קריאת שמע שעל המיטה"
תשובה: קריאת שמע על המיטה קוראים עד עלות השחר. לפי האשכנזים אף מברכים ברכת "המפיל". ואילו לפי הספרדים מברכים "המפיל" רק עד חצות הלילה.